The Hell
v1.67+

Diablo Hellfire mod + kiegészítő, készítette Mordor & TH Csapat

--------------------------------------
A JÁTÉKRÓL:
--------------------------------------

1998. szeptember 25. óta rendszeresen játszottam a Diablo-val. Mindig is szerettem ezt a játékot eredeti hangulata miatt: sötét légkör, hideg acél és vér jellemzik. 1999. júliusában találkoztam a Hellfire-el, amely számos újdonságot ajánlott. Ugyanakkor folyamatosan úgy éreztem, jó lenne egy-két dolgot kijavítani benne. Akkoriban még nem tudtam hogyan kell a játékot módosítani, így egyszerűen élveztem a játékot és időről-időre visszatértem hozzá.

Csak 2006. márciusában kezdtem keresgélni az interneten a Hellfire-el kapcsolatos információk után. Hát akkor kezdődött. Ez a mod 2006. április 14-én indult útjára. Az eredeti Hellfire 1.01-en alapul, és rendszeresen frissítjük.

A mod célja a kihívás fokozása a maximumig, a változatosság növelése (szörny típusok, tárgyak, varázslatok, főellenségek, egyedi ("unique") tárgyak), a véletlenszerűség fokozása (szörnyek generálása a szinteken, szörnyek adatainak variálása, különböző méretű ellenség csoportok és változó főellenségek, a tárgyak adatai, a szintek színezése, kihulló zsákmányok, nagyon különböző tulajdonságokkal bíró egyedi tárgyak, stb.) és a többjátékos mód teljes értékűvé tétele. A legfontosabb, fő célja a játéknak pedig a lehető legtökéletesebb szórakozást nyújtani.

Bátorítalak, hogy látogasd meg a mod fórumait: ->>>  http://DiabloTheHell.freeforums.org  <<<- Rengeteg hasznos dolgot találhatsz ott.

Jelenleg azon dolgozunk, hogy az Assassin szebb garfikát kapjon. A Gladiátor animációja már el is készült. Rendszeresen számíts frissítésekre! 
Iratkozz fel a fórumra. Hatalmas mennyiségű hasznos információt találhatsz ott! Barátokra is szert tehetsz, akikkel csapatot alkothattok közös játékokhoz.

Egyesek azt állítják, hogy a The Hell a legjobb Diablo Hellfire mod. Próbáld ki és talán te is ezt gondolod majd.

--------------------------------------
TELEPÍTÉS:
--------------------------------------

Amikor letöltöd a játékot, figyelj oda a link alatti megjegyzésekre. Ezek kritikus információkat adnak a követelményekről. Valamikor egy teljes kiadás ("full release") az új verzió és a javítás ("patch") régi. Máskor viszont a javításnak szüksége van a teljes kiadás előzetes telepítésére. Figyelj a kiadási dátumra és nem veszted el a fonalat.

Telepítés előtt készíts biztonsági mentést a következő fájlokról (amennyiben a Hellfire mappádba telepítesz):
- Standard.snp
- Storm.dll
- SmackW32.dll

Tömöríts ki mindent (pl. Total Commander 7.03-al) a Hellfire mappádba (még jobb, ha a Hellfire mappád egy másolatába) és indítsd el a TheHell.exe fájlt.

Ne aggódj - nem fogja felülírni egyetlen Hellfire fájlodat vagy mentésedet sem.

* Megjegyzés: a játék működéséhez a Hellfire kiegészítő előzetes telepítése szükséges.

A The Hell megfelelő működéséhez ezek a fájlok szükségesek:

 The Hell ReadMe.txt   <-   amit most olvasol :)
 TH.exe
 Hell.dll
 HellDF.mor
 HellMSG.ini
 PlugUlmo.dll
 PlugUlmo.ini
 StashTH.dll
 Storm.dll
 SmackW32.dll
 Standard.snp
 TheHell.exe  (az indító fájl, a korábbi Run_Hell.exe fájl törölhető!)

Gillian szolgáltatásainak használatához (megőrzés) feltétlenül a TheHell.exe fájl használata szükséges a TH.exe helyett. NE próbálj felszerelést importálni a Hellfire-ből vagy más modból. Garantálom, hogy súlyos hibákkal és összeomlásokkal fogsz találkozni (mivel az adatok nem fognak egyezni). Csak akkor használd a programot, ha külön mappából játszod a The Hellt (pl.: D:\Games\TheHell).

A The Hell módosított zenei témájának használatához helyezd a következő fájlt a The Hell mappádba:

 HellMF.mpq (~550MB)

Belátom, hogy ez elég nagy, ezért a letöltése csak választható. Ha enélkül futtatod a játékot, akkor az a Hellfire eredeti zenéjét fogja használni. Megjegyzés: a zenei kiegészítő letöltésére ajánlatos Ryleh alternatív letöltési szekcióját használni (download mirror #1), mivel az támogatja a letöltés folytatását, ami hasznos ha letöltéskezelőt használsz, és megszakad a folyamat.

Ha nem tetszik a frissített zenei téma, egyszerűen átnevezheted ezt a fájlt valami másra, és a játék újra az eredeti Hellfire zenét fogja használni.

Ahhoz, hogy a játék használja az új grafikát a Gladiátor és az Assassin esetében helyezd a következő fájlokat a The Hell mappádba:

 thglad.mor
 thassa.mor

Ezek szintén elég nagy fájlok, ezért nem kötelező a használatuk. A játék a Hellfire eredeti beállításait fogja használni ezen karakterek számára, ha a fájlok nincsenek jelen.

Amikor letöltesz és telepítesz egy új TH kiadást, annak érdekében, hogy ne fuss bele hibákba és összeomlásokba, új Single player játékot kell kezdened. Emlékezz erre, mivel a játékot gyakran frissítjük. (Ez egy sima frissítésre általában nem vonatkozik.)

Az egyjátékos mentések a TheHell mappában vannak ilyen néven: 'hellsp_#.hsv'. A többjátékos mentések a Windows mappájában vannak (alapértelmezett esetben: C:\Windows) ilyen név alatt: 'hellmp_x.drv' (rejtett állományok). Azt tanácsolom, hogy készíts biztonsági mentést a mentéseidről időről-időre. Légy tudatában, hogy Hellfire mentések vagy más modok mentéseinek importja a játék lefagyását, vagy összeomlását okozhatja a karakterválasztó menübe való belépés után. Amennyiben számítógépet váltasz, az átvitt többjátékos mentések működéséhez fontos, hogy az új gép hálózati neve az előző gépével megegyezzen, enélkül azok nem fognak működni.

Hol tudod ezt beállítani?:
1. Menj a Sajátgép ikonra,
2. Jobb klikk, válaszd a Tulajdonságokat,
3. Itt menj a Számítógépnév fülre,
4. Látni fogod az aktuális nevet egy kis ablakban...
5. Ezután kattints a Módosítás gombra: ez egy új ablakot fog megnyitni a gép nevével.
A Számítógép és a Munkacsoport nevét is állítsd a régi gépével azonosra: nem emlékszem pontosan melyik befolyásolja a többjátékos mentések működését, de az biztos, hogy mindkét név átállítása a kívánt eredményhez vezet. Ne felejtsd el újraindítani a számítógépet, amikor erre vonatkozó felszólítás jelenik meg.

Nincs szükség többé egy "command.txt" fájlra, és bármely paraméter egy ilyen fájlból nem kerül felhasználásra.

Ismert problémák a telepítés és kezdés során:

K: a játék elindul, de a karakter létrehozása után, amikor belépnék a játékba, az összeomlik "Data file error"-al. Mi a hiba?
V: másold be az eredeti CD-kről a DIABDAT.MPQ, HELLFIRE.MPQ, HFMONK.MPQ fájlokat a TheHell mappádba.

K: Nem sikerül beállítani a többjátékos módot az internetes játékhoz. Mi a teendő?
V: Töltsd le és kövesd az utasításokat a Hamachi telepítési útmutatóból (letöltheted a TH honlapról, a Letöltések közül).

Ha más problémáid vannak, tedd fel a kérdésed a TH fórumán (http://diablothehell.freeforums.org)

------------------------------------
FIGYELMEZTETÉSEK:
------------------------------------

Ajánlom, hogy játszd végig mindhárom nehézségi fokozatot egyenként. Ne kezdj új nehézségi szintbe, csak ha előbb már befejezted az előzőt: ez nem csak túlságosan nehéz (vagy még inkább lehetetlen) lenne, de a játékélményt is tönkreteheti. Felejts el mindent, amit a korábbi Diablo/Hellfire játékokban tanultál. Ez most más. Ne kövesd el azt a hibát se, hogy végigjátszod a Horror nehézségi fokot, aztán abbahagyod. A Horror nehézségi fok arra szolgál, hogy megismerkedj a játékkal és ízelítőt kapj belőle. Az igazi játék a Purgatóriumon kezdődik. A legtöbb szórakozást a játék Doom módban nyújtja, tehát ne hagyd abba a Horror mód leverése után, az csak a kezdet. Valójában a Doom módú játék sosem lesz unalmas, vagy könnyű, mivel mindegy milyen szintű a karaktered, vagy milyen jó a felszerelésed, gyorsan meghalsz ha nem figyelsz oda.
Még egyszer megismétlem: ez a játék NEHÉZ. Ne becsüld túl magad, ahogy lefelé tartasz a labirintusban. Némelyik szörny kifejezetten kemény. Az egyjátékos mód lehetővé teszi, hogy egyedül nézz szembe az ellenségekkel, és balsiker esetén visszatöltsd az állást, a többjátékos mód viszont csaknem megköveteli az együttműködést. Egyedül játszani a TH-t többjátékos módban csaknem lehetetlen sokszor. Előre szóltunk.

Egyjátékos módban azok az egyedi (unique) tárgyak, amiket küldetésből kapsz, hasznavehetetlen fémmé változnak, amikor újraindítod a játékot. Ne lepődj meg, ha ez történik. Ha sikerül módot találni rá, ez a hiba javításra fog kerülni. Kaptam pár visszajelzést, hogy ha a küldetésből kapott tárgyakat újraindítás előtt Gillian-nél hagyod, a tárgyak nem alakulnak át. Ezt még nem ellenőriztem, de számodra hasznos lehet ez a trükk.

---------------------------------
AJÁNLÁSOK:
---------------------------------

Tanulmányozd a The Hell Útmutatót (The Hell Guide) a http://www.TheHell.narod.ru honlapon (az útmutató legfrissebb verziói csak a Fórumon találhatók meg).
Ha mást nem is, az útmutatót olvasd el! Látni fogod a különbséget.
Elég sok dolgot érdemes lenne tudnod, mielőtt belefogsz a játékba. Olvasd el az útmutatót.

---------------------------------
VÁLTOZÁSOK:
---------------------------------

Lásd 'TH Changes Log.txt'

--------------------------------
TÖBBJÁTÉKOS MÓD:
--------------------------------

Ez a játék teljes mértékben támogatja a többjátékos módot. Fontos tudni, hogy 30+ szintű karakter nem léphet Horror nehézségi fokú játékba, és 40+ szintű karakter nem léphet Purgatórium nehézségi fokú játékba. Ha meghalsz, nem veszted el a felszerelésed.

Van egy többjátékos hálózat a The Hell számára az interneten. A Hamachi programot használjuk (ne aggódj, ez ingyenes).

Letöltheted innen: http://www.hamachi.cc/download/list.php, vagy még ennél is jobb, ha az alábbi eljárást követed.

Én személy szerint a Hamachi 1.0.1.5.-ös verzióját ajánlom használatra. Ezt rögtön a TH weblapjáról is leszedheted, a Letöltések közül.

Figyelmeztetés: ha a Hamachi bármely másik verzióját használod (nem az 1.0.1.5.-öst), nem tudjuk garantálni, hogy fogsz tudni játszani másokkal.

Olvasd el a 'The Hell over Hamachi Setup Guide.pdf' fájlt az internetes többjátékos mód beállításainak részleteiért.

A Hamachi-ban csatlakozhatsz a létező hálózathoz:
Login to network: 	thehell01*
Password: 		mordor*

*pontosan gépeld be, a Hamachi érzékeny erre.

Vannak más hálózatok is természetesen. Olvasd el a fórumunk erre vonatkozó részét. Ha problémákba ütközöl, ez valószínűleg segíteni fog.

Igen, játszhatsz a Kali-n is. (..egy másik hasonló program..), de mivel én magam nem játszom rajta, nem tudom hogyan kell hozzá beállítani a játékot. Nagyra értékelnék bármilyen információt ezzel kapcsolatban.

Megjegyzés: az F9-F12 billentyűket a kívánt gyors parancsaidhoz beállíthatod a 'HellMSG.ini' fájl szerkesztésével.

Természetesen ha a barátoddal helyi hálózaton szeretnél játszani, a két számítógép közvetlen összekötésével, ezt is megteheted, működik.

--------------------------------
GYORSBILLENTYŰK:
--------------------------------

A legtöbb hasznos varázslat rendelkezik gyorsbillentyűvel, hogy játék közben azonnal tudj váltani közöttük. Most már a gyorskönyvre sem lesz többé szükséged. Íme ezen varázslatok listája:

Q - Teleport
W - Fire Wall
E - Lightning Wall
R - Fire Nova
T - Lightning Nova
Y - Arcane Nova
U - Holy Nova
O - Town portal
A - Fiery blast
S - Lightning ball
D - Arcane Star
F - Stone Curse
G - Golem
H - Holy Bolt
J - Flash
K - Inferno
L - Lightning
X - Hellfire
B - Bone Spirit
N - Flame Ring
M - Lightning Ring

--------------------------------
KÖZREMŰKÖDŐK:
--------------------------------

Igen sok ember van, aki segítséget nyújt nekem akár személyesen, akár a programjaik, alkalmazásaik átadásával a játék fejlesztésében. Mindenféle sorrend nélkül róluk van szó:

Zakarun <- az ő modkészítőjével indultam;
Varaya & Khan, Charlie Bevels <- modkészítő műhely, nagyon hasznos;
Jarulf <- Diablo & Hellfire Guide rendkívül részletes útmutató az eredeti játékokhoz (letölthető a TH honlapról);
Ulmo <- Tárgymegőrzés és némi labirintus módosítás;
Arthurdent <- számtalan grafika és labirintus építőelem módosult az ő TDG alkalmazásával;
Uhologa <- az ő CelMaker 1.7-es programját is használom időnként;
San40 <- segít a játék látványvilágának alakításában, moderálja a TH fórumokat, létrehozta a második generációs TH honlapot, torrent tükröket biztosít a Letöltések között (mirror #2);
Sh4rk, Gladoo <- a Gladiátor karakter létrehozása nekik köszönhető, valamint számos más segítség;
Unexpect3D <- számos segítség a játékkal kapcsolatban, 'Hell.dll' fájl hiba javítás, angol nyelvű kiegészítő javítás (azoknak, akiknek a Hellfire egy másik nyelven volt feltelepítve);
ychiju <- ő adott nekem tanácsot, hogyan adjak még több főellenséget a játékhoz, így ha letaglóz egy végtelen főellenség áradat, őt kell hibáztatni! ;P
Fresh Meat, Zog-Zog <- visszajelzések, tesztelés, közös játék, hasznos gondolatok és javaslatok;
Alex Prusikov <- segített a The Hell mod honlapjának elindításában;
A barátnőm <- sokat játszott a moddal régen, amikor még borzasztóan kiegyensúlyozatlan volt a folyamat, tárgyak és toldalékok alakultak át minden új kiadásban és még senki más nem játszott a moddal (valami nő, mi?:) );
Ted Powell, Noktis, Labiri, Zamal, Zenda <- Néhány jó ötletet merítettem az ő modjaikból;
Rlyeh <- alternatív letöltési lehetőséget biztosít (mirror #1) és nélküle nem tudtuk volna feltölteni azt a hatalmas zenei fájlt;
A The Hell fórum összes résztvevője;
Láttam, hogy számos ember terjeszti a TH hírét különböző fórumokon - köszönöm nektek. Öröm ilyenekbe botlani.
És, természetesen, külön köszönet a Diablo létrehozóinak - azoknak akik eredendően létrehozták ezt a játékot.
Akik itt nem kerültek említésre és segítettek a játék fejlesztésében: ne légy csalódott, ha nem vagy a listán. Lehet, hogy elfeledkeztem rólad? Emlékeztess!!!

Lásd szintén a játékban a Credits menüpontot.

--------------------------------

Ha tetszik ez a játék, küldj nekünk hibajelentéseket és javaslatokat. Ez segít, hogy még jobbá tegyük a játékot. Ha így teszel, kérlek fogd rövidre és koncentrálj a lényegre. Fejtsd ki mi történt (ha hibajelentésről van szó), vagy mi nem tetszett és mit javasolnál helyette. Ha valami furcsát tapasztalsz a játékban, azt is jelentsd. Az ilyen visszajelzés nagyon hasznos a pici problémák megszüntetésénél.

Szeretnél segíteni a mod készítésében? Lépj kapcsolatba velem! Bármikor megtalálhatsz a TH fórumon. Azok, akik segíteni akarnak, mindig szíves fogadtatásban részesülnek.

E-mail-t ide küldj (angol, vagy orosz nyelven): pua_mordor@mail.ru vagy keress itt: IM ICQ#302563839 (jobb, ha a fórumon írsz, mivel általában offline vagyok a messengerben és az e-mailem nem enged levelet írni mostanában).

Nyugodtan írj nekem, ez egy fejlesztés alatt álló játék.

Jó játékot!

...és rendszeresen keresd a frissítéseket!!

	- Rustam Bankurov, a.k.a. Mordor

Fordította: Papp Sándor a.k.a. Archer (columba81@gmail.com)